MAGDALENA ― HÄPEÄSTÄ VAPAUTEEN
Missä Johannes on? Täällä.
Et näe minua.
Katso!
Miten kauniin mestariteoksen Jumala maalaakaan joka ilta!
Se muistuttaa Hänen valtavasta rakkaudestaan meitä kohtaan.
Tuskinpa Jumala, joka loi kaiken tämän, edes näkee minua.
Saati sitten tuntee minut.
Ehkäpä Kaikkivaltias rakastaa pyhää miestä, mutta ei minunkaltaistani.
Revka, jos olisit tuntenut Hänet...
Profeetta Jeesuksen. - Safira.
Kertoisitko Hänestä, Maria Magdaleena? - Niin, kerro!
Kerron. - Tulkaa sisään.
Meidän täytyy aloittaa aivan alusta. - Ai siitäkö, kun tapasit Jeesuksen?
Ei. Jotta ymmärtää Jeesuksen kerto- muksen, täytyy aloittaa aivan alusta -
kuten Pyhät Kirjoitukset opettavat.
Alussa loi Jumala maan, kasvit, eläimet, linnut ja merenelävät.
Maasta Hän muovasi ensimmäisen ihmisen, -
ja puhalsi hänen sieraimiinsa elämän henkäyksen.
Ensimmäisen ihmisen nimi oli Aadam.
Jumala sanoi: "Ihmisen ei ole hyvä olla yksinään.
Minä teen hänelle avun, joka on hänelle sopiva."
Jumala otti Aadamin kylkiluun ja rakensi siitä naisen, Eevan.
Ei päästä, jotta tämä hallitsisi häntä, eikä jalasta, jotta hän talloisi tätä, -
vaan kyljestä, jotta tämä olisi tasavertainen hänen kanssaan, -
lähellä käsivartta ja sydäntä, jotta hän suojelisi ja rakastaisi naista.
Rakkauden Jumala loi miehen ja naisen heijastamaan Jumalan kuvaa -
ja elämään sopusoinnussa Hänen kanssaan. Hän antoi vallan -
hallita luomakuntaa yhdessä.
Aadam ja Eeva elivät Jumalan läsnä- olossa kauniissa Eedenin paratiisissa.
Jumala käveleskeli ja jutteli heidän kanssaan paratiisissa.
Siellä ei ollut kärsimystä, ahdistusta eikä kuolemaa.
Jumala sanoi Aadamille, että he voisivat syödä kaikista muista puista, -
paitsi hyvän- ja pahantiedon puusta.
"Jos syöt sen puun hedelmää, kuolet."
Mutta yhtenä päivänä saatana kiusasi Eevaa.
Eeva otti hedelmän ja söi siitä.
Hän antoi siitä myös miehelleen, joka oli hänen kanssaan, ja mieskin söi.
Aadamin ja Eevan häpeällinen tottelemattomuus -
tärveli paratiisin sopusoinnun, miehen ja naisen välisen sopusoinnun -
sekä ihmisen ja Jumalan välisen sopusoinnun.
Mies kirottiin eliniäksi tuskalliseen raatamiseen.
Naisen synnyttäminen tehtiin kivuliaaksi, -
ja hänet laitettiin miehen hallittavaksi.
Jumala kuitenkin antoi myös lupauksen, -
että eräänä päivänä naisen siemen, jälkeläinen, murskaisi käärmeen pään.
Pyhissä Kirjoituksissa laupias Jumala puhuu suunnitelmasta, -
joka palauttaa sopusoinnun ja kunnian Hänen luomakuntaansa.
Hän paljasti suunnitelmasta osan profeetta Aabrahamille.
Aabraham luotti Jumalaan ja kunnioitti Häntä. Jumala lupasi siunata häntä -
ja siunata kaikkia kansoja hänen kauttaan.
Hän lupasi antaa hänelle monia jälkeläisiä, -
yhtä monta kuin on hiekanjyvää ja taivaan tähtiä.
Aabraham uskoi Jumalaa.
Niinpä Jumala luki hänet vanhurskaaksi palvelijakseen -
ja kutsui häntä "Jumalan ystäväksi".
Yhtenä päivänä Jumala koetteli Aabrahamia.
Hän käski Aabrahamin uhrata poikansa.
Aabraham tiesi, että Jumala oli luvannut antaa monia jälkeläisiä -
ja siunata kaikkia kansoja pojan kautta.
Silti hän luotti Jumalaan ja totteli Häntä.
Jumala huusi: "Aabraham!
Nyt tiedän, että olet kuuliainen, -
koska et kieltänyt minulta ainoaa poikaasi."
Aabraham näki lähistöllä oinaan, ja hän uhrasi sen poikansa sijasta.
Jumala antoi oinaan uhrattavaksi pojan sijaan.
Se oli kuva, välähdys Hänen suuresta suunnitelmastaan.
Suunnitelma murskaisi synnin ja kuoleman kirouksen -
ja saattaisi ennalleen miehen ja naisen -
takaisin läheiseen suhteeseen Jumalan kanssa.
Pyhät Kirjoitukset puhuvat Hänestä, joka oli tuleva.
Hän olisi kertakaikkinen uhri maailman syntien edestä.
Profeetat kutsuivat Häntä Messiaaksi.
Hänen tulonsa toisi suuren siunauksen, -
sillä Hän olisi Vapahtaja, Profeetta ja Kuningas.
Jesaja kuvasi, mitä Messias tekisi tultuaan.
Herran voideltu tuo hyvän sanoman köyhille, -
parantaa ne, joilla on särjetty sydän, vapauttaa kahlehditut ja vangitut -
ja julistaa, että on tullut aika Herran pelastaa kansansa.
Maan päällä vaelsi opettaja, jonka nimi oli Jeesus.
Oliko Hän se, jonka Jumala lähetti murskaamaan käärmeen pään, -
tuomaan valoa pimeään maailmaamme -
ja antamaan kirouksemme sijaan siunauksen? Voisiko Hän olla -
luvattu Messias?
Voisiko Hän lunastaa jonkun, joka kokee olevansa peloissaan, -
häpeissään tai merkityksetön?
Nasaretissa asui nuori tyttö, joka oli Joosef-nimisen miehen kihlattu.
Hänen nimensä oli Maria.
Terve, armoitettu! Herra olkoon kanssasi!
Älä pelkää, Maria, sillä sinä olet saanut armon Jumalan edessä.
Katso, sinä tulet raskaaksi ja synnytät pojan, -
ja sinun on annettava hänelle nimeksi Jeesus.
Kuinka tämä voi tapahtua, kun minä en miehestä tiedä?
Pyhä Henki tulee päällesi, ja Korkeimman voima varjoaa sinut.
Siksi myös sitä Pyhää, joka syntyy, kutsutaan Jumalan Pojaksi.
Myös sukulaisesi Elisabet odottaa poikaa vanhalla iällään.
Hän, jota sanottiin hedelmättömäksi, on kuudennella kuukaudella, -
sillä Jumalalle ei mikään ole mahdotonta.
Minä olen Herran palvelijatar. Tapahtukoon minulle sanasi mukaan.
Maria kiirehti vierailulle serkkunsa Elisabetin luo.
Elisabet!
Maria! Maria-serkku!
Se on siis totta!
Siunattu olet sinä naisten joukossa, ja siunattu on sinun kohtusi hedelmä!
Kuinka minulle tapahtuu tällaista, -
että Herrani äiti tulee minun luokseni?
Samalla hetkellä kun tervehdyksesi ääni tuli korviini, -
lapsi hypähti riemusta kohdussani.
Minun sieluni ylistää Herraa, -
minun henkeni riemuitsee Jumalasta, pelastajastani, -
sillä hän on katsonut palvelijattarensa alhaisuuteen.
Tästedes kaikki sukupolvet kutsuvat minua autuaaksi.
Maria viipyi Elisabetin luona noin kolme kuukautta.
Kun Joosef huomasi kihlattunsa olevan raskaana, -
hän aikoi kaikessa hiljaisuudessa hylätä hänet.
Mutta Jumala lähetti enkelin Joosefin luo unessa.
Älä pelkää ottaa Mariaa vaimoksesi, -
sillä se, mikä hänessä on siinnyt, on Pyhästä Hengestä.
Hän synnyttää pojan, ja sinun on annettava hänelle nimeksi Jeesus, -
sillä hän pelastaa kansansa sen synneistä.
Joosef otti Marian vaimokseen.
Jeesus syntyi Beetlehemissä tallissa, -
koska Marialle ja Joosefille ei ollut sijaa sukulaisten luona.
Suuri joukko enkeleitä julisti Jeesuksen syntyneen.
Kun tuli lapsen ympärileikkauksen aika, Hän sai nimen Jeesus, -
mikä tarkoittaa: "Jumala pelastaa".
Maria ja Joosef veivät lapsen temppeliin Herran eteen.
Simeon-niminen profeetta kohtasi heidät siellä.
Tämä lapsi on pantu kompastumiseksi ja nousemiseksi monelle, -
merkiksi, jota vastaan puhutaan, -
jotta monen sydämen ajatukset tulisivat julki.
Myös sinun sielusi läpi on miekka käyvä.
Kun kuulin siitä, tiesin, että Jeesus olisi enemmän kuin vain profeetta.
Mitä enkeli tarkoitti sanoessaan Jeesusta Korkeimman pojaksi?
Et kai tarkoita, että Jumalalla oli suhde naiseen? - En toki.
Muistakaa, että Maria oli neitsyt.
Jeesuksen hedelmöittyminen oli todellakin Jumalan Hengen ihme.
Jumala voi tehdä mitä tahansa.
Etkö usko sitä?
Hänen ihmeellisen alkunsa takia -
Jeesus syntyi naisesta kuten sinä ja minä.
Silti Hän oli paljon enemmän.
Kääntykää pois synneistänne ja antakaa kastaa itsenne, -
niin Jumala antaa anteeksi syntinne.
Jumala itse puhui siitä, kun Elisabetin poika Johannes Kastaja -
kastoi kansaa Jordanilla.
Minä kastan teidät vedessä parannukseen, -
mutta minun jälkeeni tulee toinen, joka on minua väkevämpi.
Minä en kelpaa edes kantamaan hänen kenkiään.
Hän kastaa teidät Pyhässä Hengessä ja tulessa.
Hänellä on kädessään viskain, -
ja Hän puhdistaa puimatantereensa. Jyvät hän kokoaa aittaansa.
Ja Pyhä Henki laskeutui Jeesuksen ylle kyyhkysen kaltaisena.
Ja taivaista tuli ääni, joka sanoi: -
"Tämä on minun rakas Poikani, johon minä olen mieltynyt."
Kasteensa jälkeen Jeesus kulki sillä seudulla opettamassa.
Hänen sanomansa vahvisti Hänen valtansa.
Eikö tuo ole Marian poika? - On. - Hiljaa!
Herran Henki on minun päälläni, sillä Hän on valinnut minut -
tuomaan hyvän sanoman köyhille, julistamaan vangeille vapautusta -
ja sokeille näkönsä saamista, päästämään sorretut vapauteen -
ja julistamaan, että on tullut aika Herran pelastaa kansansa.
Hän puhuu hyvin.
Tänään tämä kirjoitus on toteutunut teidän korvienne kuullen.
Vai toteutunut? - Vain Messias voi toteuttaa sen.
Hänen sanansa saivat monet ihmettelemään.
Hänen ihmeensä saivat monet uskomaan.
Tuo nainen taas.
Hän on taas vauhdissa.
Kuka tuo mies on? - Se opettaja Nasaretista, Jeesus.
Hei!
Käänny! Sinua ei kaivata täällä.
Opettaja, saastutat itsesi, jos edes katsot häneen. Älä tee sitä.
Maria.
Mitä Sinä meistä haluat, Jeesus Nasaretilainen?
Tiedämme, kuka sinä olet, sinä Jumalan Pyhä!
Vaikene!
Pahat henget, -
lähtekää hänestä!
Hän on kuollut. - Hän tappoi naisen.
Hän aikoo koskettaa naista. - Ei pyhä mies tekisi niin.
Maria, Aabrahamin tytär.
Hän on kunnossa. - Hän elää. Se on ihme.
Kuka on tämä mies? - Jopa hengetkin tottelevat Häntä.
Se on ihme.
Kuinka tämä voi olla mahdollista?
Kiitos.
Kiitos, kiitos.
Sinä päivänä aloin seurata Häntä.
Halusin tehdä sitä, mikä oli Jumalalle mieleistä.
Olin vuosien ajan elänyt häpeässä, mutta Jeesus palautti kunniani.
Hänen voimansa ajoi ulos pahat henget.
Safira.
Dina, kuulit Jeesuksen opetukset ja näit monia Hänen ihmeitään. - Aivan.
Tiedät, miksi jätin kaiken ja lähdin seuraamaan Häntä. En ollut ainoa.
Oli Hänen opetuslapsensa, Simon Pietari, Bartolomeus, -
Matteus, Juudas Iskariot ja muut kaksitoista.
Ja naisia: Susanna, Johanna, minä ja muita.
Palvelimme omilla varoillamme Jeesusta ja opetuslapsia.
Me kaikki toivoimme, että Jumala oli lähettänyt odottamamme Messiaan.
Todellakin tarvitsimme Vapahtajaa.
Rooma hallitsi meitä rautanyrkillä.
He veivät meiltä kaiken rakkaan ja verottivat sitä vähää, -
mikä jäi jäljelle.
Olimme nälissämme fyysisesti ja hengellisesti.
Tarvitsimme jotakuta näyttämään tietä Jumalan luo.
Vuosien pettymysten ja kamppailun jälkeen -
monet eivät jaksaneet edes toivoa. Mutta Jeesus näytti tarjoavan toivoa -
kaikkialla, missä Hän kulki.
Kuka hän oli? - Nuori mies. Lesken ainoa poika.
Nuori mies, nouse!
Keskuuteemme on tullut suuri profeetta.
Jumala on tullut pelastamaan kansansa.
Autuaita olette te köyhät, sillä teidän on Jumalan valtakunta.
Autuaita olette te, joilla nyt on nälkä, sillä teidät ravitaan.
Autuaita olette te, jotka nyt itkette, sillä te saatte nauraa. Autuaita -
olette te, kun ihmiset teitä Ihmisen Pojan tähden vihaavat ja herjaavat.
Iloitkaa sinä päivänä ja hyppikää riemusta, -
sillä teidän palkkanne on suuri taivaassa!
Samoinhan tekivät heidän isänsä profeetoille.
...18, 19, 20. - Ei ole enempää.
Voi teitä, te rikkaat, sillä te olette jo saaneet lohdutuksenne.
Hän ei halua olla rikas. Hänen täytyy olla hullu.
Voi teitä, jotka nyt nauratte, sillä te saatte murehtia ja itkeä!
Voi teitä, kun kaikki ihmiset puhuvat teistä hyvää!
Samoinhan tekivät heidän isänsä väärille profeetoille.
Mutta teille, jotka kuulette, minä sanon: Rakastakaa vihamiehiänne, -
tehkää hyvää niille, jotka teitä vihaavat.
Siunatkaa niitä, jotka teitä kiroavat.
Rukoilkaa niiden puolesta, jotka teitä solvaavat.
Jos joku lyö sinua poskelle, tarjoa hänelle toinenkin poski.
Jos joku ottaa sinulta viitan, älä kiellä häneltä paitaasikaan.
Anna jokaiselle, joka sinulta pyytää, -
äläkä vaadi takaisin siltä, joka ottaa sinun omaasi.
Niin kuin te tahdotte ihmisten tekevän teille, niin tehkää tekin heille.
Jos te rakastatte niitä, jotka rakastavat teitä, -
mitä kiitosta te siitä saatte?
Rakastavathan syntisetkin niitä, jotka heitä rakastavat. Jos te teette -
hyvää niille, jotka tekevät hyvää teille, mitä kiitosta te siitä saatte?
Niinhän syntisetkin tekevät.
Kuinka Hän voi koskettaa naista? - Puhua hänelle? - Vastenmielistä!
Ei, rakastakaa vihamiehiänne, tehkää hyvää ja lainatkaa -
toivomatta saavanne mitään takaisin. Silloin teidän palkkanne on suuri -
ja teistä tulee Korkeimman lapsia, -
sillä hän on hyvä kiittämättömille ja pahoille. Olkaa armahtavia, -
niin kuin teidän Isännekin on armahtava.
Pelasta meidät, Jeesus!
Älkää tuomitko, niin ei teitäkään tuomita.
Älkää tuomitko ketään syylliseksi, niin ei teitäkään tuomita syyllisiksi.
Antakaa anteeksi, niin teillekin annetaan anteeksi.
Johda meidät polkujasi, Herra.
Antakaa, niin teille annetaan.
Millä mitalla te mittaatte, sillä mitataan teille takaisin.
Eihän sokea voi taluttaa sokeaa?
Eivätkö he molemmat putoa kuoppaan?
Kuinka näet roskan veljesi silmässä, -
mutta et huomaa hirttä omassa silmässäsi?
Ohjaa meitä, Mestari! - Tarvitsemme Sinua, Herra!
Autuas se äiti, joka kantoi ja imetti sinua!
Niin, autuaita ovat ne, jotka kuulevat Jumalan sanan ja noudattavat sitä.
Jeesus opetti, että Jumala ei kohtele edes pahimpia syntisiä vihollisinaan -
vaan kadonneina lampaina, jotka Hän haluaa pelastaa ja tuoda laumaansa.
Emme tienneet, että näin kuuluu rakastaa myös puoliverisiä, -
joita olimme halveksineet vuosisatoja. Heillä oli vieraita tapoja.
Sitten Jeesus päätti kulkea Samarian läpi.
Kuka on tuo nainen, jota kaikki pitävät halpana? - Samarialainen. Siinä syytä.
Mennään ostamaan ruokaa. Mestari odottaa.
Anna minulle juotavaa.
Kuinka sinä, joka olet juutalainen, voit pyytää juotavaa minulta, -
samarialaiselta naiselta?
Jos sinä tuntisit Jumalan lahjan ja hänet, joka sanoo sinulle: -
'Anna minulle juotavaa', -
niin sinä pyytäisit häneltä, ja hän antaisi sinulle elävää vettä.
Herra, eipä sinulla ole edes ammennusastiaa, ja kaivo on syvä.
Mistä sitten saisit sitä elävää vettä?
Meidän isämme Jaakob antoi meille tämän kaivon.
Hän joi siitä itse, samoin hänen poikansa ja karjansa.
Et kai sinä ole suurempi kuin Jaakob?
Jokainen, joka juo tätä vettä, tulee uudelleen janoiseksi, -
mutta joka juo sitä vettä, jota minä hänelle annan, sille ei ikinä tule jano.
Siitä vedestä, jota minä annan, -
tulee hänessä lähde, joka kumpuaa iankaikkiseen elämään.
Herra, anna minulle sitä vettä, -
ettei minun tulisi jano eikä minun tarvitsisi käydä täällä ammentamassa.
Mene kutsumaan miehesi ja tule tänne.
Ei minulla ole miestä.
Oikein puhuit sanoessasi: 'Ei minulla ole miestä.'
Viisi miestä sinulla on ollut, -
ja se, joka sinulla nyt on, ei ole sinun miehesi.
Siinä puhuit totta.
Herra, minä huomaan, että sinä olet profeetta.
Meidän isämme ovat palvoneet Jumalaa tällä vuorella, -
mutta te sanotte, että Jerusalemissa on se paikka, missä tulee palvoa.
Nainen, usko minua! Tulee aika, jolloin ette palvo Isää tällä vuorella -
ettekä Jerusalemissa.
Te palvotte sitä, mitä ette tunne.
Mutta tulee aika, ja se on jo nyt, jolloin oikeat rukoilijat palvovat Isää-
hengessä ja totuudessa. Sellaisia palvojia Isä etsii.
Jumala on Henki, -
ja niiden, jotka häntä palvovat, - tulee palvoa hengessä ja totuudessa.
Taas tuo nainen. - Miksi Jeesus puhuu hänelle?
Eikö Hän tiedä, kuka nainen on?
Minä tiedän, että Messias tulee.
Kun hän tulee, hän ilmoittaa meille kaiken.
Minä olen se.
Tulkaa katsomaan miestä, joka kertoi minulle kaiken, mitä olen tehnyt.
Olisiko hän Messias?
Luvattu profeettako? Ei kai. - Tulkaa katsomaan!
Rabbi, ota syötävää!
Minulla on syötävänä ruokaa, josta te ette tiedä.
Onkohan joku tuonut hänelle syötävää?
Minun ruokani on se, että teen lähettäjäni tahdon -
ja vien hänen työnsä päätökseen.
Vainio on vaalennut sadonkorjuuta varten.
Katso, kuinka moni tulee. - Se on hyvä sanoma samarialaisillekin.
Kaupungin asukkaat pyysivät Jeesusta viipymään luonaan.
Jäimme sinne kahdeksi päiväksi, ja monet samarialaiset uskoivat Häneen.
Anokaa, niin teille annetaan. Etsikää, niin te löydätte.
Kolkuttakaa, niin teille avataan.
Sillä jokainen anova saa, -
etsivä löytää -
ja kolkuttavalle avataan.
Kuka teistä on sellainen isä, -
joka pojan pyytäessä kalaa antaa hänelle kalan sijasta käärmeen -
tai hänen pyytäessään munaa antaa hänelle skorpionin?
Jos siis te, jotka olette pahoja, osaat- te antaa lapsillenne hyviä lahjoja, -
kuinka paljon ennemmin taivaallinen Isä antaa Pyhän Hengen niille, -
jotka sitä häneltä anovat.
Älkää olko huolissanne hengestänne, siitä mitä söisitte, -
älkääkä ruumiistanne, siitä mitä päällenne pukisitte.
Eikö henki ole enemmän kuin ruoka ja ruumis enemmän kuin vaatteet?
Katsokaa taivaan lintuja: -
eivät ne kylvä eivät leikkaa eivätkä kokoa aittoihin, -
ja silti teidän taivaallinen Isänne ruokkii ne.
Ettekö te ole paljon arvokkaampia kuin ne?
Kuka teistä voi murehtimalla lisätä elämänsä pituutta?
Ellette voi tehdä edes tätä pientä asiaa, miksi murehditte muustakaan?
Katsokaa kedon kukkia, kuinka ne kasvavat.
Eivät ne tee työtä eivätkä kehrää.
Ei edes Salomo kaikessa loistossaan ollut niin vaatetettu kuin yksi niistä.
Jos siis Jumala näin pukee kedon ruohon, joka tänään kasvaa -
mutta huomenna joutuu uuniin, eikö hän paljon ennemmin vaateta teitä, -
te vähäuskoiset? - Lisää meille uskoa!
Jos teillä olisi uskoa edes sinapinsiemenen verran, -
te voisitte sanoa tälle silkkiäispuulle: "Nouse juurinesi maasta -
ja istuta itsesi mereen", ja se tottelisi teitä.
On mahdotonta, että viettelykset jäisivät tulematta, -
mutta voi sitä, jonka kautta ne tulevat! Parempi olisi hänelle, -
että myllynkivi pantaisiin hänen kau- laansa ja hänet heitettäisiin mereen, -
kuin että hän viettelee syntiin yhdenkään näistä pienistä.
Minkä kaltainen on Jumalan valta- kunta? Se on kuin sinapinsiemen, -
jonka mies otti ja kylvi puutarhaansa. Se kasvoi, ja siitä tuli puu, -
ja taivaan linnut tekivät pesänsä sen oksille.
En ymmärrä, mitä Hän puhuu.
Miksi te syötte ja juotte publikaanien ja syntisten kanssa?
Syntisten!
Eivät terveet tarvitse parantajaa vaan sairaat.
En minä ole tullut kutsumaan paran- nukseen vanhurskaita vaan syntisiä.
Hän tulee! Hän on täällä. Katsokaa! - Jeesus! Jeesus!
Paranna ainoa tyttäreni. Herra, armahda.
Hän on vain kaksitoistavuotias ja kuolemaisillaan. Tule mukaani.
Jos vain voisin koskettaa Hänen viittaansa, -
niin minä paranisin.
Jairos, olen pahoillani. Tyttäresi on kuollut. - Jätä Jeesus rauhaan.
Älä enää vaivaa opettajaa.
Älä pelkää. Usko ainoastaan, niin hän paranee.
Usko ainoastaan, niin hän paranee.
Kuka koski minuun?
Joku koski minuun, sillä minä tunsin, että minusta lähti voimaa.
Minä se olin.
Olen sairastanut verenvuotoa kaksitoista vuotta.
Olen kuluttanut lääkäreihin kaiken omaisuuteni, turhaan.
Kun sormeni koskettivat viittaasi, -
minä parannuin.
Tyttäreni, -
uskosi on parantanut sinut.
Mene rauhassa.
Kiitos.
Kutsuiko Jeesus häntä tyttäreksi? - Kutsui.
Hän oli lakiemme mukaan ollut saastainen kaksitoista vuotta.
Hän näki hänen häpeänsä ja palautti hänen kunniansa.
En tiedä, kumpi on eheyttävämpää, Jeesuksen voima vai rakkaus.
Älkää itkekö, sillä hän ei ole kuollut vaan nukkuu.
Tyttö, nouse!
Antakaa hänelle syötävää.
Älkää kertoko kenellekään, mitä täällä tapahtui.
Hän elää. Opettaja herätti hänet henkiin!
Kiitos Jumalalle! Tyttö elää.
Uutiset Hänen ihmeistään levisivät.
Aina vain enemmän ihmisiä alkoi seurata Jeesusta.
Mestari, lähetä ihmiset luotasi, -
että he menisivät hankkimaan yösijan ja ruokaa ympärillä olevista kylistä -
ja maataloista, sillä täällä me olemme autiolla seudulla.
Antakaa te heille syötävää.
Meillä ei ole enempää kuin viisi leipää ja kaksi kalaa.
Kiitetty olet Sinä, Herra, meidän Jumalamme, Kuningas, -
joka tuotat maasta leivän.
Se on ihme! - Uskomatonta!
Söimme ja tulimme kylläisiksi.
Tähteeksi jääneitä palasia kerättiin kaksitoista korillista.
Valtava ihme muistutti, että Jeesus tuo siunauksia -
ja että meidän tulee seurata Häntä.
Taivaat julistavat Jumalan kunniaa
Päivä lausuu päivälle sanan
Lähteekö teistä kukaan seuraamaan minua? - Minä lähden.
Salli minun kuitenkin ensin käydä sanomassa jäähyväiset kotiväelleni.
Ei kukaan, joka tarttuu auraan ja katsoo taakseen, -
ole kelvollinen Jumalan valtakuntaan. Jos joku tahtoo kulkea -
minun jäljessäni, hän kieltäköön itsensä, ottakoon joka päivä ristinsä -
ja seuratkoon minua. Se, joka tahtoo pelastaa elämänsä, kadottaa sen, -
mutta joka kadottaa elämänsä minun tähteni, pelastaa sen.
Mitä se hyödyttää ihmistä, vaikka hän voittaisi omakseen koko maailman, -
mutta saattaisi itsensä tuhoon tai turmioon? Joka häpeää minua -
ja minun sanojani, sitä Ihmisen Poika häpeää, -
kun hän tulee kirkkaudessaan ja Isän ja pyhien enkelien kirkkaudessa.
Totisesti minä sanon teille: -
tässä seisovien joukossa on muuta- mia, jotka eivät maista kuolemaa -
ennen kuin näkevät Jumalan valtakunnan.
Älä pelkää, sinä pieni lauma, -
sillä teidän Isänne on nähnyt hyväksi antaa teille valtakunnan.
Myykää, mitä teillä on, ja antakaa almuja.
Hankkikaa itsellenne kulumattomat kukkarot, ehtymätön aarre taivaisiin, -
minne varas ei ulotu ja missä koi ei turmele.
Missä on teidän aarteenne, siellä on myös sydämenne.
Nainen, olet päässyt sairaudestasi.
Hän tuli terveeksi! Se on ihme. Hän parani. Katsokaa!
Taas ihme!
Ki-ki-kiitos Herralle!
Kahdeksantoista vuotta! Jumala Sinua varjelkoon, Rabbi.
On kuusi päivää, joina tulee tehdä työtä.
Tulkaa silloin parannettaviksi älkääkä sapatinpäivänä.
Te tekopyhät! Eikö jokainen teistä päästä sapattina härkäänsä -
tai aasiaan pilttuusta ja vie sitä juomaan? Tätä Aabrahamin tytärtä -
saatana on pitänyt sidottuna jo kahdeksantoista vuotta.
Eikö häntä olisi saanut päästää va- paaksi tästä siteestä sapatinpäivänä?
Rooman viranomaiset ja uskonnolliset johtajamme pelkäsivät Jeesusta.
Monet pitävät häntä jo kuninkaana. - Kuninkaanako?
Kerjäläisten, porttojen ja vorojen kuningas! Niitä on ollut ennenkin.
He tulevat, julistavat ja menevät. - Älkää olko sokeita.
Hänen seuraajiensa joukko kasvaa päivä päivältä. Häntä ihaillaan.
Ja pidetään kuninkaana.
Minä varoitan teitä. Jos hän vielä uhkaa rauhaa, vaadin teidät tilille.
Ehkä hän on oikeassa. On aika laittaa se galilealainen ruotuun.
Minulla ei ole paljoa.
Vain kaksi pientä lanttia.
Eikö hänellä ole antaa enempää?
Totisesti minä sanon teille: tämä köyhä leski pudotti uhriarkkuun -
enemmän kuin kaikki muut. Kaikki nuo antoivat liiastaan, -
mutta tämä antoi puutteestaan kaiken, mitä hänellä oli, koko omaisuutensa.
Millä vallalla sinä tätä kaikkea teet?
Ja kuka on antanut sinulle valtuudet tehdä tätä?
Minäkin kysyn teiltä yhtä asiaa.
Oliko Johanneksen kaste peräisin taivaasta vai ihmisistä?
Emme tiedä.
Niinpä en minäkään sano teille, millä vallalla minä tätä kaikkea teen.
Jeesuksen vastustajat eivät tunnustaneet Hänen myötätuntoaan.
Sen sijaan he etsivät aihetta syyttää Häntä.
Syntinen!
Avionrikkoja! Portto!
Opettaja, tämä nainen on tavattu itse teosta, aviorikosta tekemästä.
Mooses on laissa antanut meille käskyn kivittää tuollaiset.
Kivittäkää hänet! Portto! Kivittäkää hänet!
Mitä sinä sanot?
Opettaja, meillä on kaksi todistajaa.
Mitä teemme naiselle?
Missä se mies on? - Lain mukaan häntäkin pitää syyttää.
Joka teistä on synnitön, se heittäköön ensimmäisenä häntä kivellä.
Nainen, missä ovat syyttäjäsi?
Eikö kukaan ole sinua tuominnut?
Herra, ei kukaan.
En minäkään sinua tuomitse.
Mene, äläkä enää tee syntiä.
Nosta minut syliin.
Tule hartioille. Näetkö nyt? - Näen Jeesuksen.
Hän uhmaa lakia.
Rikkoo sapattia.
Pelehtii syntisten kanssa.
Jos annamme Hänen jatkaa, kaikki alkavat uskoa Häneen.
Roomalaiset tuhoavat temppelimme.
He eivät saaneet Jeesusta ansaan eivätkä kyenneet estämään ihmisiä -
seuraamasta Häntä, mutta he päättivät laittaa pisteen sille, -
että Hän väittää olevansa luvattu Messias. He löysivät jonkun, -
joka oli valmis pettämään Hänet.
Jeesus vei seuraajansa usein Öljymäelle rukoilemaan.
Sinä iltana jokin tuntui vaivaavan Häntä kovin.
Miksi te nukutte?
Nouskaa ja rukoilkaa, ettette joutuisi kiusaukseen.
Juudas, -
suudelmallako sinä kavallat Ihmisen Pojan?
Herra, iskemmekö miekalla?
Pidätetään hänet! - Sallikaa vielä tämäkin!
Te olette lähteneet kuin rosvoa vastaan miekat ja seipäät mukananne.
Joka päivä minä olen ollut teidän kanssanne temppelissä, -
ettekä ole ottaneet minua kiinni. Tämä on hetkenne, nyt pimeys saa vallan.
Pidättäkää Hänet!
Kavalsiko Hänen ystävänsä Hänet? - Yksi Hänen seuraajansa.
Joku, jonka me kaikki tunsimme hyvin ja johon me luotimme.
Vartioikaa Häntä visusti.
Sinä yönä vartijat pilkkasivat Häntä ja löivät Häntä.
Arvaa, kuka löi sinua. - Profetoi, kuka lyö seuraavaksi.
Lopettakaa! Lopettakaa, sanoin.
Tuokaa Hänet Suuren neuvoston eteen.
Oletko sinä Messias?
Jos sanon sen teille, te ette usko, -
ja jos kysyn, te ette vastaa.
Mutta tästedes Ihmisen Poika on istu- va Jumalan voiman oikealla puolella.
Sinä siis olet Jumalan Poika?
Tepä sen sanotte, että minä se olen.
Hän on herjannut Jumalaa. Mihin me tässä enää todistajia tarvitsemme.
Nyt te kuulitte hänen pilkkaamisensa.
Hän on ansainnut kuoleman. Olemme itse kuulleet, mitä hän sanoi.
Viemme hänet Pilatukselle.
Aivan niin. Viekää hänet.
Hänet vietiin Rooman maaherra Pontius Pilatuksen eteen.
Armoton Pilatus oli jo ristiinnaulinnut tuhansia ihmisiä.
Mitä te haluatte tähän aikaan aamusta?
Hän johtaa kansaamme harhaan. - Hän villitsi kansaa temppelitorilla.
Hän kieltää maksamasta veroa keisarille.
Hän sanoo olevansa Messias, kuningas.
Sinä siis olet juutalaisten kuningas?
Sinäpä sen sanot.
Ei meillä ole kuningasta, vaan keisari. - Lain mukaan hänet pitää tappaa, -
koska hän sanoo olevansa Jumalan Poika.
Hän ei ole tehnyt mitään, mistä ansaitsisi kuoleman.
Kuritettuani häntä minä siis päästän hänet vapaaksi.
Jos vapautat hänet, et ole keisarin ystävä.
Ristiinnaulitkaa! - Ristiinnaulitkaa!
Ruoskikaa hänet!
Jokainen, joka sanoo olevansa kuningas, kapinoi keisaria vastaan.
Mitä odotat, Pilatus?
Tappakaa hänet! - Ristiinnaulitkaa!
Hän ei ole tehnyt mitään väärää!
Antakaa Hänen olla, Hän on Messias! - Jumalanpilkkaaja!
Tappakaa hänet! - Hän ei ole tehnyt mitään väärää.
Miksi kidutatte Häntä?
Päästäkää Hänet vapaaksi!
Ristiinnaulitkaa hänet!
Väistäkää!
Pois tieltä!
Siirtykää!
Tehkää tilaa!
Perääntykää!
Tehkää tietä!
Häipykää!
Pois tieltä!
Siirtykää siitä!
Nouse ylös!
Sinä siinä, mikä on nimesi? - Simon Kyreneläinen.
Astu eteen.
Katkaiskaa köydet!
Kanna sitä.
Liikettä!
Itkemme ja valitamme puolestasi, Herra. Juo tästä.
Jerusalemin tyttäret, älkää minua itkekö, -
vaan itkekää itseänne ja lapsianne.
Jos näin tehdään vihannalle puulle, -
mitä sitten tapahtuu kuivalle!
Jumala sinua auttakoon! - Rukoilemme puolestasi.
Nostakaa risti!
Isä, anna heille anteeksi, sillä he eivät tiedä, mitä tekevät.
Muita hän on auttanut. Auttakoon nyt itseään.
Auttakoon itseään, jos hän on Messias. Tule alas ristiltä!
Näytä meille ihmeitäsi.
Jokainen, joka on puuhun ripustettu, on Jumalan kiroama.
Myös minun sieluni läpi on miekka käyvä.
Myös sinun sielusi läpi on miekka käyvä.
Olen pahoillani.
Etkö sinä ole Messias?
Auta itseäsi -
ja meitä!
Etkö sinä pelkää edes Jumalaa, vaikka kärsit samaa rangaistusta?
Me ansaitsemme sen, mutta tämä ei ole tehnyt mitään pahaa.
Jeesus, muista minua, kun tulet valtakuntaasi.
Totisesti minä sanon sinulle: -
tänä päivänä sinä olet minun kanssani paratiisissa.
Noin puolipäivän aikaan taivas pimeni kolmeksi tunniksi.
Isä, -
sinun käsiisi -
minä uskon -
henkeni.
Kunnia Jumalalle. Tämä mies oli todellakin vanhurskas.
Neuvostossa oli eräs vanhurskas jäsen, joka ei ollut mukana -
tuomitsemassa Jeesusta. Hän oli Joosef Arimatialainen.
Hän pyysi Pilatukselta lupaa laskea Jeesuksen ruumiin läheiseen hautaan,
ennen kuin sapatti alkoi auringonlaskun aikaan.
Anna anteeksi. Seuraamme Herramme ruumista.
Olkaa vapaat, mutta tulkaa, sapatti lähestyy.
Miksi heidän piti tappaa Hänet?
Jos Hän oli Jumalan lähettämä, miksi Hän antoi heidän tappaa Hänet?
Olen pohtinut samaa. Jeesuksella oli voima pahojen henkien yli.
Jopa kuolleet tottelivat Häntä. Eikö Hän olisi voinut estää sen?
Seurasin Häntä kolme vuotta toivoen, että Hän oli luvattu Messias.
Nyt Hän oli poissa.
Minne minä menisin?
Tämä on surullinen tarina.
Mutta sillä on ihana loppu.
Varhain sunnuntaiaamuna, kolman- tena päivänä ristiinnaulitsemisesta -
palasimme viemään yrttivoiteita, joilla aioimme voidella Hänen ruumiinsa.
Kivi on vieritetty pois!
Pietari, Jaakob, Johannes, kuulkaa! - Kivi oli vieritetty pois.
Menimme sisään hautaan, mutta Herran ruumis oli poissa.
Herra on viety pois haudasta, emmekä tiedä, minne Hänet on pantu.
Onko Herran ruumis poissa? - Menkää itse katsomaan.
Tutkittuaan haudan Pietari palasi muiden opetuslasten luo.
Minä jäin ulos haudalle ihmettelemään ja itkemään.
Sotilaiden on täytynyt viedä Hänet.
Tai fariseusten.
He tappoivat kaiken toivomme.
Kunpa he olisivat jättäneet meille edes Hänen ruumiinsa.
Nainen, mitä itket?
Minun Herrani on viety pois, enkä tiedä, minne hänet on pantu.
Nainen, mitä itket?
Ketä sinä etsit?
Herra, jos sinä olet vienyt hänet pois,-
sano minulle, minne olet pannut hänet, niin minä haen hänet.
Maria!
Rabbuuni!
Älä koske minuun. Minä en ole vielä mennyt ylös Isän luo.
Sinä elät, Herra!
Mene kertomaan uutiset veljilleni.
Et ole unohtanut meitä. Jumala ei ole hylännyt meitä.
Kerro heille.
Minä olen nähnyt Herran!
Minä olen nähnyt Messiaan!
Nousiko Hän kuolleista? - Nousi. - Miten?
Kuolema ei voinut pitää Häntä vallassaan.
Miksi Hänen sitten piti kuolla? - Jotta Hän voittaisi kuoleman.
En ymmärtänyt sitä sinä päivänä, -
mutta Jeesus ilmestyi meille monta kertaa sen jälkeen.
Ja Hän opetti meitä.
Satoja vuosia ennen kuin Jeesus tuli, profeetat ennustivat Kirjoituksissa, -
että luvattu Messias kärsisi.
Jesaja kirjoitti: "häntä haavoitettiin meidän rikkomustemme tähden, -
runneltiin meidän pahojen tekojemme tähden.
Rangaistus oli hänen päällään, että meillä olisi rauha, -
ja hänen haavojensa kautta meidät on parannettu."
Profeetta Mooses julisti: -
"Joka on puuhun ripustettu, on Jumalan kiroama".
Kun Jeesus kuoli ristillä, Hän otti ylleen kirouksemme, -
synnin ja kuoleman kirouksen, joka oli tullut minun osakseni.
Hänen uhrinsa ja ylösnousemuksensa vapautti meidät pahan kourasta, -
pelasti meidät pimeyden vallan alta ja lunasti meidät pelosta ja häpeästä.
Tämän siunauksen Jumala lupasi esi-isällemme Aabrahamille -
julistaessaan, että kaikki ihmiset tulisivat siunatuiksi tämän kautta.
Kaikkiko? Myös naiset?
Jeesus kutsui minua Aabrahamin tyttäreksi.
Sinä olet arvossa pidetty tytär, tytär, jota Hän haluaa siunata, -
kuten naista, jonka verenvuototaudin Hän paransi, -
tai minua.
Meistä kenenkään ei tarvitse elää pelossa eikä häpeässä.
Meidän ei enää tarvitse kokea, ettei meitä nähdä tai kuulla.
Herra lausui itsestään näin: -
Herran Henki on minun päälläni, sillä Hän on valinnut minut -
tuomaan hyvän sanoman köyhille, julistamaan vangeille vapautusta -
ja sokeille näkönsä saamista, päästämään sorretut vapauteen -
ja julistamaan, että on tullut aika Herran pelastaa kansansa.
Jeesus kosketti ihmisiä, jopa tautien runtelemia naisia, -
vaikka heitä pidettiin saastaisina, ja Hän paransi heidät.
Hän opetti lapsia, miehiä, naisia, rikkaita ja köyhiä, -
vanhurskaita ja syntisiä ja palautti heille heidän ihmisarvonsa -
ja osoitti suurta rakkauttaan.
Hän paransi ihmisiä, ajoi ulos pahoja henkiä -
ja vapautti miehiä, naisia ja lapsia saatanan kahleista.
Se osoitti, että Hänellä oli valta pahan ja jokaisen hengen ylitse.
Jeesus herätti tyttäriä ja poikia kuolleista.
Hän osoitti, että Hänellä on valta jopa kuoleman ylitse.
Vaikka saatana ja pahat henget uskoivat saaneensa voiton, -
kun Jeesus ristiinnaulittiin, Jeesus nousi kuolleista -
ja voitti kaikki pahan ja kuoleman voimat.
Hän oli siis Messias.
Vain Kaikkivaltiaan Jumalan lähettämä luvattu Messias voi tehdä -
sellaisia ihmeitä kuin Jeesus teki.
Vain joku niin rakastava, voimakas ja luotettava kuin Jeesus, -
ansaitsee luottamuksemme ja rakkautemme.
Kun Jumala loi maailman, Hän muovasi miehen ja naisen -
elämään Hänen läsnäolossa ja tuntemaan Hänen ilonsa.
Se oli Hänen suunnitelmansa.
Mutta me emme uskoneet Häntä. Emme totelleet Hänen käskyään.
Tämä häpeällinen teko erotti meidät Jumalasta -
ja tärveli naisen ja miehen läheisen suhteen.
Mekin olemme jatkaneet tätä tottelemattomuutta.
Raamatussa sanotaan, että kaikki ovat syntiä tehneet -
ja synnin palkka on kuolema ja ero Jumalasta.
Mutta Jumala ei halunnut, että olemme erossa Hänestä -
ja Hänen rakkaudestaan ja elämme häpeässä ja pelossa.
Niinpä, aivan kuin Hän antoi oinaan uhriksi Aabrahamin pojan tilalle, -
Jumala lähetti Jeesuksen kuolemaan meidän sijastamme.
Jeesuksen elämä, kuolema ja ylösnousemus palauttivat suhteen -
Jumalan ja kaikkien synneistään kääntyvien ja Häntä seuraavien välille.
Läheinen suhde Kaikkivaltiaaseen ei pääty, vaikka kuolemme.
Ristin ryöväri uskoi Jeesukseen.
Jeesus lupasi: "Tänä päivänä sinä olet minun kanssani paratiisissa."
Ne, jotka turvaavat Jeesukseen, välttyvät ikuiselta rangaistukselta -
ja elävät Jumalan kanssa iäti.
Miten?
Seuraamalla Häntä uskossa.
Miten Hän voi hyväksyä minut? - Hän hyväksyi Marian ja minutkin.
Mistä voin tietää? - Luota Häneen.
Pyydä Häneltä. Puhu Hänelle.
Jumala, taivaallinen Isäni, olet pyhä ja vanhurskas.
Kiitos, että rakastat minua. Olen tehnyt syntiä Sinua vastaan.
Kiitos, että lähetit luvatun Messiaan, Jeesuksen, -
tuhoamaan häpeän ja syyllisyyden kirouksen.
Kiitos, että Hän kuoli puolestani. Haluan seurata elävää Vapahtajaani.
Kiitos, että annat anteeksi minulle ja hyväksyt minut.
Aamen.
Aamen. Kiitos.
Kiitos.
Jeesus sanoi: "Minun lampaani kuulevat minun ääneni.
Tunnen heidät, ja he seuraavat minua."
Hän tuntee sinut, Revka.
Ja Hän rakastaa sinua.
Tästä alkaa ikuinen suhde, -
joka kasvaa, kun opimme tuntemaan Häntä paremmin -
ja luotamme Häneen enemmän.
Kasvamme olemalla kuuliainen Hänen Sanalleen.
Rukoilemalla Häntä uskossa. - Ja olemalla muiden seuraajien kanssa.
Ja kerromme muille Hänestä ja pidämme mielessä Jeesuksen sanat: -
"Herra siunatkoon sinua ja varjelkoon sinua.
Minulle on annettu kaikki valta taivaassa ja maan päällä.
Menkää siis ja tehkää kaikista kansoista minun opetuslapsiani.
Kastakaa heidät Isän ja Pojan ja Pyhän Hengen nimeen -
ja opettakaa heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä -
maailmanajan loppuun saakka."
Suomennos: Marianne Tenetz
Raamatuntekstit Raamattu Kansalle -käännöksestä.
Valikoituja tekstejä The Good News Bible -käännöksen mukaan.